Helmond

Dosiero:Loudspeaker.svgHelmond ()
(esperante Helmondo) estas urbo kaj municipo oriente en la nederlanda provinco Nord-Brabanto. En 2016 ĝi havis pli ol 90 116 loĝantojn. (loĝdenso de 1 693/km²) La areo de la municipo Helmond estas 54,57 km².

 Historio 
En ĉirkaŭ 1232 Helmond ekhavis urbajn rajtojn kaj en 1376 la tielnomatajn bazarrajtojn. Ĉirkaŭ 1350 komenciĝis la konstruo de la Kastelo de Helmond, kiu ankoraŭ hodiaŭ videblas meze de la urbo. La konstruo daŭris ĝis en la 17-a jarcento. Komence de la 15-a jarcento oni faris remparojn ĉirkaŭ la mezepoka urbo. Helmond fariĝis grava komerca urbeto por la regiono ĝis la fino de la 15-a jarcento. Dum la sekvantaj 2 jarcentoj Helmond malprosperis, interalie pro la Okdekjara Milito. Dum jarcentoj Helmond restis malriĉega urbo. Sed la situacio ŝanĝiĝis en la 19-a jarcento. Per la konstruo de la Zuid-Willemsvaart (1823-1826), kanalo kiu hodiaŭ tratranĉas la urbon, en Helmond stariĝis multaj farejoj kaj entreprenoj ĉefe en la tekstila kaj metalindustrio. En 1976 Helmond fariĝis tielnomata Groeistad (Kreskiĝurbo), kio signifas gravan subtenon de la nederlanda ŝtato pri urba renovigo, senlaboreco, la devojigo de la kanalo ekster la urbocentron kaj tiel plu.

 Eksteraj ligiloj 
 Oficiala retejo de la urbo Helmond
 http://www.viamichelin.com/viamichelin/gbr/dyn/controller/mapPerformPage?strLocation=Helmond&strCountry=eur&google=1  
 http://deu.archinform.net/projekte/2586.htm?ID=u5UFJ6hJKaZDtIj6 
 http://www.keiebijters.nl/KBstartframe.htm  

Kategorio:Urboj de Nederlando
Kategorio:Loĝlokoj en Norda Brabanto
Kategorio:Municipoj de Nord-Brabanto